**З А П О В Е Д № ОА-РД-20-21 от 08.02.2022 г.**

На основание чл. 32 ал.1 във връзка с чл. 31, ал.1, т.1 от Закона за администрацията, чл. 128 от Закона за ветеринарномедицинската дейност, Заповед №РД11-142/02.02.2022г. на изпълнителния директор на Българска агенция по безопасност на храните/БАБХ/ и Решение на Областната епизоотична комисия обективирано в Протокол РД-18-25/07.02.2022 г.,

**Н А Р Е Ж Д А М:**

І. Кметовете на общини:

1. Да свикат заседания на Общинските епизоотични комисии, на които да бъдат включени като членове по един представител на ОК на БВС, в следния график:

- Община Кюстендил - 10.02.2022 г., с участие на представител на БВС - д-р Александър Самоковлийски, тел. 0898877889;

- Община Дупница – 11.02.2022 г., с участие на представител на БВС - д-р Васил Ушатов, тел. 0899889656;

- Община Трекляно - 14.02.2022 г., с участие на представител на БВС - д-р Йордан Златанов Величков, тел. 0889916155;

- Община Бобошево - 14.02.2022 г., с участие на представител на БВС - д-р Светослав Петков Русалиев, тел. 0887368856;

- Община Невестино - 15.02.2022 г., с участие на представител на БВС - д-р Александър Самоковлийски, тел. 0898877889;

- Община Сапарева баня - 15.02.2022 г., с участие на представител на БВС - д-р Георги Викторов Георгиев, тел. 0898285248;

- Община Кочериново - 15.02.2022г., с участие на представител на БВС - д-р Йордан Кабзималски, тел. 0889588253;

- Община Бобов дол - 15.02.2022 г., с участие на представител на БВС - д-р Стойне Кирилов Тренчев, тел. 0899237924;

- Община Рила – 16.02.2022 г., с участие на представител на БВС - д-р Йордан Кабзималски, тел. 0889588253;

2. На заседанията на епизоотичните комисии да се наложат следните мерки:

2.1. Собствениците на свиневъдни обекти да засилят мерките за биосигурност и да сигнализират незабавно при всеки случай на съмнителни признаци на заболяване при свинете;

2.2. Стриктно да се спазват забраните за отглеждане на свине на депа за отпадъци, изхранване на свине с отпадъци от депата за отпадъци и изхранване с кухненски отпадъци;

2.3. Кметовете на общини да не допускат търговия на свине на нерегламентираните места;

2.4. Кметовете на общини да разпоредят отглеждането на свине да се извършва само в затворени помещения при осигурена биосигурност, в регистрирани по чл. 137 от ЗВД животновъдни обекти.

2.5. Кметовете на населени места да информират собствениците на свине, че в случаи на възникване на заболяване при домашни свине в нерегистрирани обекти, не се изплащат обезщетения на умрели и принудително убити свине.

II. Органите на МВР да следят за нерегламентирано движение и търговия със свине и оказват съдействие на служителите на БАБХ;

III. Органите на Българска агенция по безопасност на храните (БАБХ), Министерството на вътрешните работи и Агенция „Митници“ в рамките на своята компетенетност на граничните пунктове Гюешево и Олтоманци, да извършват проверки на транспортните средства и личния багаж на пътниците за наличие на суровини и храни от животински произход, непретърпели термична обработка. Откритите суровини и храни да се изземват и предават за унищожавaне съгласно норманивните изисквания.

IV. Директорът на РДГ гр. Кюстендил да разпореди спазване на указанията утвърдени със Заповед № РД 48-3/06.01.2020г. на министъра на земеделието, храните и горите.

V. Директорът на ОДБХ гр. Кюстендил да разпореди извършването на постоянен ветеринарномедицински контрол за спазване на мерките за биосигурност в свиневъдните обекти и спазване на забраните по т. 2.2;

VI. Официалните ветеринарни лекари, отговорни за съответните общини съвместно с РВЛ да извършат проверки на всички видове и категории свиневъдни обекти (фамилни ферми и обекти за отглеждане на свине, предназначени само за лични нужди), регистрирани на територията на ОДБХ гр. Кюстендил и актуализиране на данните в Интегрираната информационна система – ВетИС на БАБХ. Проверките на обектите да започнат от 10.02.2022 г. и да приключат до 31.03.2022 г.

VII. В случаи на заболяваемост и смъртност при свине да се информира обслужващия ветеринарен лекар и се уведомява ОДБХ гр. Кюстендил на дежурни телефони: 078550630; 078550631; 078550634; 0887215236;

Контрол по изпълнение на настоящата заповед възлагам на д-р Емил Гъгнев - заместник-председател на ОЕК и ИФ Директор на ОДБХ гр. Кюстендил.

Настоящата заповед да се сведе до знанието на кметовете на общини и членовете на Областната епизоотична комисия за сведение и изпълнение.

**КАТЯ ДИМИТРОВА (п)**

*Областен управител на област Кюстендил*